OzLabs/hebrew-wiki-articles huggingface dataset:
קורות טום ג'ונס (סדרת טלוויזיה)

קורות טום ג'ונס (באנגלית: The History of Tom Jones – A Foundling) היא מיני-סדרה בת חמישה פרקים משנת 1997 בהפקת ה-BBC. בסדרה מככבים מקס ביזלי בדמות הגיבור, בריאן בלסד בתפקיד סקווייר וסטרן וסמנתה מורטון בדמות בתו היפה סופיה.

הסדרה מבוססת על הרומן הפיקרסקי בעל אותו השם מאת הנרי פילדינג.

==תקציר העלילה==
העלילה עוקבת אחרי חייו של הפרוטגוניסט, טום ג'ונס, פוחז רב קסם. הוא נולד לבחורה משרתת אבל גדל אצל אדון האחוזה סקווייר אולוורת'י. טום מתאהב בבתו היפה של בעל האחוזה הסמוכה, סופיה וסטרן. סיפור העלילה עוקב אחר הרפתקאותיו של טום בלונדון ובדרכו לשם.

==צוות השחקנים==
* ג'ון סשנס – הנרי פילדינג
* בנג'מין ויטרו – סקווייר אולוורת'י
* בריאן בלסד – סקווייר וסטרן
* מקס ביזלי – טום ג'ונס
* סמנתה מורטון – סופיה וסטרן
* פרנסס דה לה טור – הדודה וסטרן
* סילבסטר מקוי – מר דאולינג
* ג'יימס ד'ארסי – בליפיל
* פיטר קפלדי – לורד פלמאר
* מישל פיירלי – גברת פיצפטריק
* קתי בורק – הונור
* רון קוק – בנג'מן פרטרידג'
* כריסטופר פולפורד – מר סקוור
* קאמיל קודורי – ג'ני ג'ונס 
* סיליה אימרי – גברת מילר
* קלי ריילי – ננסי מילר
* טסה פיק-ג'ונס – ברידג'ט אולוורת'י
* קון או'ניל – קפטן בליפיל
* לינדזי דאנקן – ליידי בלסטון
* רוג'ר לויד-פק – אנדרסן
* ג'ון ויטפילד – גברת ויטפילד
* רות שין – גברת האריס
* ניל דאג'ן – מפעיל הבובות

==קישורים חיצוניים==

==הערות שוליים==

קטגוריה:סרטים מבוססי ספרים
קטגוריה:סדרות טלוויזיה בריטיות שעלו לשידור בשנות ה-1990
יחסי נאורו–צרפת

יחסי נאורו–צרפת הם היחסים הדיפלומטיים הרשמיים שבין רפובליקת נאורו לבין הרפובליקה הצרפתית.

נשיא נאורו בארון וואקה הגיע לצרפת כדי להשתתף בוועידת האקלים שנערכה בפריז, ב-30 בנובמבר 2015. לעומת זאת, לדיאלוג עם פרנסואה הולנד לשינוי אקלים שנערך בנובמבר 2014 בנומאה, קלדוניה החדשה שלחה נאורו אדם אלמוני בשם מילטון דוב, וזאת לעומת כל מדינות האוקיינוס השקט ששלחו מנהיגים ואנשים רמי דרג.

במרץ 2013, נאורו השתתפה יחד עם צרפת, טובאלו ואיי שלמה בכתיבת החלטה לאו"ם שגורסת כי פולינזיה הצרפתית צריכה להיכלל ברשימת האו"ם לשטחים וטריטוריות ללא ממשלה. הבאת ההחלטה לאו"ם התקבלה בצרפת ללא הצבעה ב-17 במאי 2013, למרות ניצחון המחנה האוטונומי של פולינזיה הצרפתית בבחירות למועצת הטריטוריה ושליטתו בפוליטיקה בה.

== קישורים חיצוניים ==
* [http://www.diplomatie.gouv.fr/fr/dossiers-pays/nauru/la-france-et-nauru/ Relations bilatérales - Nauru, France Diplomatie]
הדיוויזיה ה-56 (ורמאכט)

הדיוויזיה ה-56 (בגרמנית: 56. Infanterie-Division), הייתה דיוויזיה של הוורמכאט במהלך מלחמת העולם השנייה.

==היסטוריה==
===הקמה ראשונה===
הדיוויזיה הוקמה ב-26 באוגוסט 1939 בזמן הגיוס קודם מלחמת העולם השנייה, והועמדה תחת פיקוד קרל קריבל. במהלך המערכה בפולין הוחזקה הדיוויזיה בעתודת קבוצת ארמיות דרום, ובמהלך המערכה על צרפת לחמה הדיוויזיה כחלק מהקורפוס ה-9 במסגרת הארמייה השישית בבלגיה, שם נשארה לאחר מכן כחיל כיבוש. במהלך מבצע ברברוסה לחמה הדיוויזיה כחלק מהקורפוס ה-17 במסגרת הארמייה השישית, והשתתפה בקרב קייב, ובמהלך הקרב על מוסקבה לחמה הדיוויזיה כחלק מהקורפוס ה-53 במסגרת הארמייה השנייה, ולאחר מכן במסגרת ארמיית הפאנצר השנייה. לאחר מכן לחמה הדיוויזיה בקרבות שונים בגזרה המרכזית, ובאוקטובר 1943 פורקה הדיוויזיה, לאחר ספגה אבדות כבדות.

===הקמה שנייה===
ב-10 בספטמבר 1944 הוקמה הדיוויזיה מחדש בפרוסיה המזרחית, והועמדה תחת פיקוד אדמונד בלאורוק. הדיוויזיה הוצבה תחת פיקוד הקורפוס ה-26, שהיה חלק מהארמייה הרביעית, ולאחר מכן חלק מארמיית הפאנצר השלישית. הדיוויזיה לחמה בקרבות הקשים שהתנהלו בפרוסיה המזרחית, וב-24 במרץ 1945 הושמדה הדיוויזיה.

==מפקדים==
{| class="wikitable"
|-
! שם !! כהונה !! הערה
|-
| קרל קריבל || 26 באוגוסט 1939 - 1 באוגוסט 1940 ||
|-
| פאול פון האזה || 1 באוגוסט 1940 - 15 בנובמבר 1940 ||
|-
| קרל פון אובן || 15 בנובמבר 1940 - 28 בינואר 1943 ||
|-
| אוטו-יואכים לידקה || 28 בינואר 1943 - 20 בפברואר 1943 ||
|-
| וינצנץ מילר || 1 בספטמבר 1943 - אוקטובר 1943||
|-
| אדמונד בלאורוק || 10 בספטמבר 1943 - 24 במרץ 1945||הקמה שנייה
|}

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/56ID-R.htm הדיוויזיה ה-56] באתר lexikon-der-wehrmacht 

56
דיוויזיה 56
ירוסלב יאך

ירוסלב יאך (בפולנית: Jarosław Jach; נולד ב-17 בפברואר 1994) הוא כדורגלן פולני שמשחק בעמדת הבלם בקבוצת פורטונה סיטארד מהליגה ההולנדית בהשאלה מקריסטל פאלאס.

==קריירה==
=== מועדונים===
יאך החל להתאמן ככדורגלן בשורות מחלקת הנוער של קבוצת פוגון פייזציסה, אך הפריצה הגדולה שלו הייתה לאחר שנת 2012 כשעבר לשחק במחלקת הנוער של קבוצת לכיה דז'רז'וניוב (Lechia Dzierzoniow) מהליגה השלישית, הרביעית ברמתה בכדורגל הפולני. יאך סייע למועדון להישאר במקום תשיעי והוא שיחק בקבוצה 20 משחקים, לפני שעבר לקבוצה הבוגרת של זגלבי לובין, שהעפילה בהמשך לליגת העל הפולנית ובה הוא חתום משנת 2013.

===נבחרת===
בשנת 2014 זומן לנבחרת פולין עד גיל 20 ועשה את הופעת הבכורה שלו ב-4 בספטמבר 2014 במשחק נגד שווייץ שהסתיים בשוויון 1-1. 

שנה לאחר מכן זומן לנבחרת פולין עד גיל 21 והופיע לראשונה במשחק ידידות שהתקיים ב-8 בספטמבר 2015 נגד שוודיה והסתיים בשוויון 0-0. את שער הבכורה שלו הבקיע ב-6 בספטמבר 2016 במשחק נגד הונגריה שהסתיים בשוויון 1-1. הוא נכלל גם בסגל הנבחרת לאליפות אירופה בכדורגל עד גיל 21 שנערך ב-2017.

== קישורים חיצוניים ==
* 

קטגוריה:כדורגלנים פולנים
קטגוריה:בלמי כדורגל פולנים
קטגוריה:כדורגלני זגלבי לובין
קטגוריה:כדורגלני קריסטל פאלאס
קטגוריה:כדורגלני ריזספור
קטגוריה:כדורגלני נבחרת פולין
קטגוריה:כדורגלני פורטונה סיטארד
קטגוריה:פולנים שנולדו ב-1994
נקמה בוערת

נקמה בוערת (באנגלית: Man on Fire) הוא סרט דרמה, מתח ופעולה משנת 2004 המבוסס על ספר מאת אי. ג'י. קווינל, בכיכובם של דנזל וושינגטון, כריסטופר ווקן, דקוטה פנינג, ראדה מיטשל, מארק אנתוני, מיקי רורק וג'אנקרלו ג'אניני.

== עלילה ==
ג'ון כריסי (וושינגטון), בעברו קצין מבצעים באגף לפעולות מיוחדות ב-CIA ולפני כן קצין בסיירת חיל הנחתים, ואלכוהוליסט בהווה. רייברן (ווקן) חברו הוותיק של כריסי מימיו בסוכנות מארגן לו עבודה כשומר ראש עבור פיתה ראמוס (פנינג), בתו הקטנה של איש עסקים עשיר (אנתוני) במקסיקו סיטי. כריסי נקשר לילדה והופך לחבר קרוב עבורה. קבוצת שוטרים מושחתים חוטפת את הילדה למטרת כופר. כריסי, שבמהלך החטיפה נפצע קשה יוצא למסע נקמה במטרה לנקום את מות הילדה.

==קישורים חיצוניים==

* 
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2004
קטגוריה:סרטי פעולה אמריקאיים
קטגוריה:סרטי דרמה אמריקאיים
קטגוריה:סרטי מתח אמריקאיים
קטגוריה:סרטים על נקמה
הוריקן הארווי

הוריקן הארווי הוא סופה טרופית שגרמה לשיטפונות חסרי תקדים בדרום מזרח טקסס. הארווי היה ההוריקן הגדול הראשון שפקד את ארצות הברית מאז הוריקן וילמה בשנת 2005, ובכך סיים שיא של 12 שנים ללא סופות הוריקן בקטגוריה 3 או יותר בארצות הברית. זו הסערה השמינית שזכתה לשם וההוריקן השלישי ב-2017, כמו כן זהו ההוריקן הגדול הראשון של עונת ההוריקנים האטלנטית של 2017. לאחריו התפתח הוריקן אירמה.

== רקע ==
הארווי התפתח מגל טרופי לסערה טרופית ב-17 באוגוסט מזרחית לאנטילים הקטנים. הסערה חצתה את איי וינדוורד למחרת היום, עברה מדרום לברבדוס וחלפה סמוך לסנט וינסנט עם כניסתה לים הקריבי. ב-19 באוגוסט החל הארווי להיחלש בשל גזירה מתונה של הרוח, והידרדר לגל טרופי מצפון לקולומביה. שרידי הסופה המשיכו בכיוון צפון-מערב ברחבי הקאריביים ובחצי האי יוקטן, לפני התגברות מעל מפרץ קמפצ'ה.

== השפעות הסופה ==
=== פגיעה בטקסס ===
ב-23 באוגוסט החל הארווי להתגבר במהירות וב-24 באוגוסט התגבר לסערה טרופית, והפך לסופת הוריקן מאוחר יותר באותו יום. במהלך ה-25 באוגוסט הארווי התחזק והתעצם לקטגוריה 4, ובתוך שעות פגע ברוקפורט, טקסס בעוצמת שיא עם רוחות שנשבו במהירות 210 קמ"ש. בתוך ארבעה ימים ירדו באזורים רבים מעל 1,000 מ"מ של גשם, כאשר חלף ההוריקן מעל מזרח טקסס. עם הצטברות שיא של 1,318 מ"מ, הפך הארווי לסופה הטרופית הרטובה ביותר שנרשמה בארצות הברית. בעקבות השיטפונות נעקרו מבתיהם יותר מ-30 אלף בני אדם, והוצפו מאות אלפי בתים. הוריקן הארווי גרם לפחות 107 מקרי מוות שאושרו – אחד בגיאנה, ו-106 בארצות הברית. שיטפונות קטסטרופליים ממשיכים באזור יוסטון רבתי. מנהל הסוכנות הפדרלית לניהול מצבי חירום, ברוק לונג, הגדיר את הארווי כאסון הגרוע ביותר בהיסטוריה של טקסס, וצפה שההתאוששות תימשך שנים רבות. האומדנים המוקדמים של ההפסדים הכלכליים נעים בין 10 ל-160 מיליארד דולר.

לאור הנזק שהסופה עשתה, הוחלט באפריל 2018 שלא ישתמשו יותר בשם "הארווי" לתיאור הוריקנים נוספים.

==קישורים חיצוניים==

* 
* 

==הערות שוליים==

הארווי
קטגוריה:2017 בארצות הברית
קטגוריה:הים הקריבי
קטגוריה:אסונות בטקסס
אברהם פלדר

להקת ישראדיקסי בהופעה בחוף הרצליה. מימין לשמאל: אמיר דוד - תופים, שי בוקסבאום - טוּבָּה, אברהם פלדר - חצוצרה, ז'אק סאני - שירה ובקבופון סופרן, מרטון קם - סקסופון, אהרוני בנארי - בנג'ו, יוסי רגב - טרומבון
אברהם פלדר (נולד ב־30 ביולי 1947) הוא חצוצרן, מחשובי נגני הג'אז בארץ, המכונה "אגשקין".

==ביוגרפיה==
אברהם פלדר נולד בבלץ, מולדובה וגדל בצ'רנוביץ. סבו היה כנר ואברהם פלדר החל לנגן באקורדיון כשהיה בן 7. בגיל 11 הלך למרכז מוזיקה לילדים והחל לנגן בחצוצרה בתזמורת הנוער. ב־1965 החל ללמוד מתמטיקה באוניברסיטת צ'רנוביץ והיה חצוצרן ראשי בביג בנד של האוניברסיטה, שבה למד מתמטיקה.

החל מ־1966 היה חצוצרן ראשי בביג בנד של מולדובה. התזמורת הרבתה להופיע ברחבי ברית המועצות. ב־1969 התגייס לצבא ושירת בהרי אורל. ב־1971, אחרי שהשתחרר מהצבא, הקים את "אקספרס", הרכב של נגנים צעירים. הלהקה זכתה במקום השני בתחרות ארצית לכישרונות צעירים.

שלוש שנים אחרי שהוריו עלו לארץ, ב־1976 עלה לארץ עם אשתו ובנותיו ותחילה התגוררו בפרדס חנה. במהרה השתלב בתעשיית המוזיקה המקומית, בהקלטות של אלבומים ובהופעות בפסטיבלים ברחבי הארץ, כולל באילת ובפסטיבל הכליזמרים בצפת. הוא ניגן את פתיח החצוצרה בשיר "הפרח בגני" של זוהר ארגוב.

ניגן בהרכבים שמנגנים ביג בנד ודיקסילנד ג'אז. השתתף בהקלטות של אלבומים ושירים רבים, כולל "קצת לקחת חזרה" של אריק איינשטיין, "צמר גפן מתוק (אלבום)" של שלמה גרוניך, "נתיב ייסורי" של ישי לוי, "מסגרות" של דני רובס, "מנגינת הנדודים" של מאיר בנאי, "לעשות מה שבא לי" ו"כמו סינדרלה" של שרית חדד, "משינה 2" של משינה, "מדפים" של בית הבובות, "שלום לאמונות" של מירי מסיקה, "40:06" של גידי גוב, "הסתכלי אלי" של אייל גולן, "בגלגול הזה" של שלום חנוך. בתיאטרון ניגן ב"המתלבט" של חנוך לוין.
ב־1980 החל גם ללמד נגינה לדור חדש של חצוצרנים. בין השאר הוא מלמד במכללה למוזיקה ביפו.

פלדר נישא לוולנטינה ב־1969 ולשניים שתי בנות.

== קישורים חיצוניים ==

קטגוריה:מוזיקאים ישראלים
קטגוריה:נגני ג'אז: חצוצרנים
קטגוריה:חצוצרנים ישראלים
קטגוריה:ישראלים שנולדו ב-1947
מרקו מטברה

מרקו מטברה (נולד ב-4 בפברואר 1968) הוא שחקן וזמר אסטוני.

==ביוגרפיה==
מטברה נולד בפרנו ולמד בבית הספר לתיאטרון של האקדמיה האסטונית למוזיקה.

הוא עבד בתיאטרון של טאלין ושיחק בין היתר במחזות עלובי החיים, מיס סייגון, צלילי המוסיקה והמלך ואני.

הוא זכה בפרס עבור הקטגוריה של שחקנים צעירים בפסטיבל התיאטרון הבינלאומי של טורון וב-1996 זכה בפרס התיאטרון האסטוני.

ב-1989 הוא נהיה חבר בהרכב מוזיקלי וב-1996 הוציא שני אלבומים כדואט ביחד עם זמר נוסף.

הוא הגיש מספר תוכניות טלוויזיה ובניהם את התוכנית "שרים עם כוכבים" ובנוסף הנחה את אירוויזיון 2002.

הוא ביים את הגרסה המקומית בארצו למחזמר "שיקגו" ולקח חלק בדיבוב האסטוני לסרט עידן הקרח.

ב-2007 הוא ביצע את האופרה "כרמן" בפסטיבל האופרה "PromFest" באותה שנה שיחק את התפקיד הראשי בסרט הביוגרפי גאורג העוסק בזמר האסטוני גאורג אוטס.

ב-2008 שיחק במיני סדרה "Tuulepealne maa" העוסקת בהיסטוריה של אסטוניה מלפני מלחמת העולם השנייה.

==קישורים חיצוניים==

* [http://www.opera.ee/en/estoonlane/marko-matvere/ מרקו מטברה] באופרה האסטונית הלאומית

קטגוריה:שחקני קולנוע וטלוויזיה אסטונים
קטגוריה:מנחי האירוויזיון באסטוניה
קטגוריה:זמרים אסטונים
קטגוריה:אסטונים שנולדו ב-1968
אוליבר מלאקאר

אוליבר מלאקאר (נולד ב-1 ביולי 1935) הוא מנחה טלוויזיה קרואטי.

==ביוגרפיה==
מלאקאר גדל באוסייק מגיל עשר וב-1954 החל ללמוד צרפתית ואיטלקית באוניברסיטת זאגרב.

ב-1957 הוא החל לעבוד כשדר ברדיו הקרואטי הלאומי, ב-1965 החל לעבוד בטלוויזיה והנחה את השעשועון הראשון בטלוויזיה היוגוסלבית.

ב-1990 הנחה את האירוויזיון ומ-1993 ועד 2002 הגיש את הגרסה הקרואטית של גלגל המזל, הוא הנחה מספר פעמים גם את קדם האירוויזיון הקרואטי ומ-1986 ועד 1989 שימש כפרשן של האירוויזיון בשפה הקרואטית.

==קישורים חיצוניים==
* 
* 

קטגוריה:מנחי טלוויזיה קרואטים
קטגוריה:מנחי האירוויזיון ביוגוסלביה
קטגוריה:ילידי 1935
דזירה נוסבוש

דזירה נוסבוש (בצרפתית: Désirée Nosbusch; נולדה ב-1965) היא מנחת טלוויזיה ושחקנית לוקסמבורגית.

==ביוגרפיה==
נוסבוש נולדה בלוקסמבורג לאב לוקסמבורגי ואם איטלקייה. בגיל שתים-עשרה השתתפה לראשונה בתוכנית רדיו ובהמשך, החלה לשחק בטלוויזיה. לצד לוקסמבורגית דוברת נוסבוש גם גרמנית, אנגלית, צרפתית, איטלקית וספרדית.

מ-1981 ועד 1984 נוסבוש למדה ב-"HB Studio", בית ספר לאומנויות הבמה בניו יורק ובין מוריה שם, ניתן למנות ויליאם היקי. ב-1998 החלה ללמוד לימודי הפקה וקולנוע באוניברסיטת דרום קליפורניה. בשנת 2003 סיימה נוסבוש את לימודיה בבימוי והפקת סרטים באוניברסיטת UCLA.

נוסבוש שיחקה במספר רב של סרטי קולנוע ובין היתר, בסרטם של האחים טביאני "Good Morning Babylon".

בשנת 2011 הקימה את חברת ההפקות דיל, ובשנת 2012 הופיעה בהמבורג בתיאטרון סנט פאולי ובברלין בתיאטרון am Kurfürstendamm. 

בשנת 2018 היא הופיעה בסדרה "Bad Banks", שעבורה הוענק לה פרס Grimme בשנת 2019. <ref></ref>

בשנת 2021 שיחקה בסרט הגרמני "וידויי ההרפתקן פליכס קרול"; עיבוד לרומן באותו שם מאת הסופר הגרמני תומאס מאן.

=== עיסוקים נוספים ===
היא הנחתה את אירוויזיון 1984 ואת טקס פרס האקדמיה האירופית לקולנוע הראשון ב-1988.

ב-1984 הקליטה דואט ביחד עם הזמר פאלקו.

== חיים אישיים ==
היא נשואה בשלישית ולה שני ילדים מבעלה הראשון, הבמאי האוסטרי הראלד קלוזר.

== קישורים חיצוניים ==

* 

==הערות שוליים==

קטגוריה:קצרמר שחקנים
קטגוריה:שחקניות קולנוע וטלוויזיה לוקסמבורגיות
קטגוריה:מנחות טלוויזיה
קטגוריה:מנחי האירוויזיון בלוקסמבורג
קטגוריה:ילידות 1965
אלפא רומיאו סוג 103

אלפא רומיאו סוג 103 (באיטלקית: Alfa Romeo Tipo 103) היא מכונית קונספט, מכונית משפחתית, בתצורת סדאן, ("שלוש קופסאות"). "אב הטיפוס" תוכנן על ידי חברת אלפא רומיאו האיטלקית בשנת 1960. 

הפרויקט נודע כ"פרויטק 5", יוצר אב טיפוס שאופיין במנוע הנעה קדמית. בשנת 1962 בוצעו לדגם "מבחני דרך". בסופו של דבר חברת "אלפא רומיאו" החליטה לא לייצר את הדגם.

הדגם היחידי שנותר מוצג ב"מוזיאון ההיסטורי של אלפא רומיאו".

==ראו גם==
* אלפא רומיאו 1000 אבארט ברטונה קופה
==קישורים חיצוניים==

==הערות שוליים==

קטגוריה:מכוניות משפחתיות
103
קטגוריה:מכוניות קונספט
קטגוריה:כלי רכב איטלקיים
קטגוריה:דגמי מכוניות שהושקו ב-1960
קטגוריה:מכוניות סדאן
שטפן ראב

שטפן ראב (בגרמנית: Stefan Raab; נולד ב-1966) הוא קומיקאי, מוזיקאי ומנחה טלוויזיה גרמני.

==ביוגרפיה==
ראב נולד בקלן, והחל להתפרסם ב-1993, כשהנחה תוכנית קומית בערוץ המוזיקה הגרמני "VIVA". ב-2001 החל להגיש תוכנית אירוח בטלוויזיה, ב-2006 הוא יצר את התוכנית "הבס את ראב", ב-1998 כתב את השיר ייצג את גרמניה באירוויזיון, ב-2000 בעצמו את גרמניה באירוויזיון והגיע למקום החמישי וב-2011 שימש כמנחה האירוויזיון בהפקה שנערכה בדיסלדורף, ב-2009 יצרו במוזיאון מאדאם טוסו בברלין פסל שעווה בדמותו. זכה במספר פרסים על עבודתו.

בשנת 2005 הוא יזם תחרות הזמר של הבונדסוויז'ן, תחרות שנערכה במשך עשור על בסיס שנתי.

אף על פי שלדבריו אינו מסוגל לקרוא תווים, למד ראב לנגן על כלים שונים כבר בשנים הראשונות. בין היתר, גיטרה, בס, מקלדת, אקורדיון, תופים וסקסופון. עם כל אחד מהכלים האלה הופיע ראב בפומבי לפחות פעם אחת.

בתחילת חודש יוני 2013, פיתח ראב ראש מקלחת בשם "Doosh". ההפקה וההפצה מתבצעת בשיתוף פעולה עם חברת באטלרס. ראש המקלחת יכול לייצר סילון מים מרוכז וכן מסך רחב של מים.

העובדה שראב בחר לשתף עם הציבור מעט מאוד על חייו הפרטיים, עוררה את כותב השירים פרידמן וייז לחבר שיר ששמו "חייו הפרטיים של שטפן ראב".

==קישורים חיצוניים==

== הערות שוליים ==

קטגוריה:מנחי טלוויזיה גרמנים
קטגוריה:מנחי האירוויזיון בגרמניה
קטגוריה:נציגי גרמניה באירוויזיון
קטגוריה:בוגרי אוניברסיטת קלן
קטגוריה:משתתפי אירוויזיון 2000
קטגוריה:קומיקאים גרמנים
קטגוריה:גרמנים שנולדו ב-1966
פתיחת אמאר

פתיחת אמאר (המכונה גם פתיחת פריז, פתיחת המלך השיכור, או פתיחת אמוניה) היא פתיחת שחמט הפותחת במסע:
#פח3

פתיחה זו מכונה לעיתים פתיחת אמוניה, מפני שצורת הרישום של המסע באנגלית, Nh3 היא גם התרכובת הכימית של אמוניה. השחקן הפרסי החובב צ'ארלס אמאר שיחק פתיחה זו בשנות ה-30 של המאה ה-20 ועל שמו קרויה הפתיחה. סביר להניח שהיא קיבלה את שמה על ידי סבלי טרטקובר שהשתמש בשני השמות כדי לכנות פתיחה זו, אף על פי שסופר השחמט טים הרדינג הציע בעליצות ש-"Amar" אלו ראשי תיבות של "Absolutely mad and ridiculous".

בגלל היות פתיחה זו פתיחה נדירה, היא מוגדרת A00 באנציקלופדיית פתיחות השחמט.

== סקירה ==
כמו בפתיחת דורקין, לבן מפתח את הפרש שלו למשבצת שוליים בלי שתהיה לכך ממש סיבה אמיתית ומוצדקת, ופיתוח שכזה הוא די מגושם. למרות זאת, פיתוחו של הפרש בצד המלך עוזר לבצע בסופו של דבר הצרחה בצד המלך, בגלל זה 1.פח3 הוא מסע נפוץ יותר מהמסע 1.פא3.

התגובה הנפוצה ביותר של שחור לפתיחה זו היא 1...ד5 שגם נותנת לשחור לתפוס את המרכז וגם פותח אלכסון לרץ שמאיים ב-2...ר:ח3, מה שיכול להרוס את מבנה הרגלים בצד המלך (וגם למנוע בכך הצרחה). לבן ישחק בדרך כלל 2.ז3 כדי למנוע זו (הוספת הגנה של הרץ על הפרש וגם הכנה לפיאנקטו), השחור ימשיך במהלך 2...ה5 ובכך יתפוס אחיזה על המרכז.

== וריאציות ==
ישנן מספר וריאציות מוכרות לפתיחת אמאר. הפתיחה המוכרת ביותר היא גמביט פריז. 1.פח3 ד5 2.ז3 ה5 3.ו4? ר:ח3 ר:ח3 ה:ו4. בגמביט פריז לבן מרשה לשחור לתפוס אחיזה באמצע וגם מפסיד כלים. עקב כך נחשב גמביט זה מפוקפק. הווריאציה היחידה שקיימת לגמביט פריז היא גמביט ההענקה: 5.O-O ו:ז3 6.ח:ז3. וריאציה זו שוחקה לראשונה על ידי סבלי טרטקובר במשחקו נגד אנדור לילינטל בפריז, 1933.

ישנה גם תת-וריאציה מוכרת לאחר תגובת 1...ה5, שנקראת קרייזי קאט: 1.פח3 ה5 2.ו3 ד5 3.פו2.

== ראו גם ==
* פתיחת דורקין

== הערות שוליים ==

אמאר
פלורנס (אסטרואיד)

פלורנס (ידוע כ-3122 פלורנס או בשם הזמני , היה גם ידוע כ-), הוא אסטרואיד החולף קרוב לכדור הארץ השייך לקבוצת אסטרואידי אמור (Amor) ומקיף את השמש במרחק של 1.769132 יחידות אסטרונומיות. מעבר קרוב של האסטרואיד התרחש בספטמבר 2017. קוטרו מוערך בסביבות 4.9 ק"מ. נכון ל-2017, פלורנס הוא האסטרואיד הגדול ביותר שנצפה כה קרוב במעברו ליד כדור הארץ.

==גילוי==
פלורנס התגלה ב-2 במרץ 1981 על ידי האסטרונום אמריקאי "בובי" שֶלטֶה ג'ון באס באמצעות מצפה הכוכבים סיידינג ספרינג באוסטרליה. שמו ניתן לו על שם פלורנס נייטינגייל.

==מסלול ומאפיינים==
פלורנס מקיף את השמש במרחק של 1.0–2.5 יחידות אסטרונומיות. זמן ההקפה הוא 2 שנים ו-4 חודשים (859 ימים). אקסצנטריות המסלול שלו היא 0.4233 וזווית הנטייה של מסלולו היא 22.15°. הבהירות המוחלטת שלו גדולה מ-22.

פלורנס מסווג כאסטרואיד שעלול לסכן במסלולו את כדור הארץ ולהתנגש בו ( Potentially hazardous PHA),  וזאת כי המרחק המינימלי החזוי בין מסלולו למסלול כדור הארץ הוא פחות מ-0.05 יחידות אסטרונומיות.

===ירחים===
בתצפיות שנעשו במצפה הכוכבים ארסיבו ובמרכז גולדסטון לתקשורת חלל עמוק התגלה כי לאסטרואיד יש שני ירחים. 
לפי תצפיות המכ"ם, הירח הפנימי בקוטר של 180-240 מטר, והירח החיצוני בקוטר של 300-360 מטר. שני הירחים נמצאים בנעילת גאות עם פלורנס, ולכן הם מפנים זה לזה תמיד את אותו הצד, במה שמכונה "תהודת סיבוב־מסלול". נכון ל-2017, מניחים כי הם נוצרו מחומר שנפלט מהאסטרואיד ככל שסחרורו התגבר..
הירח החיצוני מקיף את האסטרואיד בקצב של 21-23 שעות, והירח הפנימי מקיף בקצב משוערך של 8 שעות.

== מעברים ליד כדור הארץ ==
האסטרואיד פלורנס חלף קרוב לכדור הארץ ב-1 בספטמבר 2017. בזמן החליפה היה מרחקו מכדור הארץ 0.04357 יחידות אסטרונומיות, שהם 6,517,979 ק"מ. במעברו ליד כדור הארץ הוא נראה בבהירות נראית מקסימלית של 8.7 ב-30 באוגוסט, ונשאר בבהירות של עד 10 עד 15 בספטמבר 2017. ניתן לצפות באסטרואיד בעזרת טלסקופים במעברו מדרום לצפון דרך קבוצות הכוכבים דג דרומי, גדי, דלי ודולפין. מעבר זה הוא הקרוב ביותר מאז 1890. תחזיות המסלול אומרות כי עד שנת 2500 הוא לא יחלוף שוב בקרבה כזו לכדור הארץ.

תנועת מסלולו של פלורנס 3122 כפי שנראה מכדור הארץ ב-1 בספטמבר 2017

===מתוך תצפיות מרכז גולדסטון לתקשורת חלל עמוק===
<gallery mode="packed" heights="280px">
Florence.aug29.collage.5runs.p5usec.7.7Hz.jpg|תצפיות מתאריך 29 באוגוסט 2017
Florence Goldstone September 1.gif|תצפיות מתאריך 1 בספטמבר 2017
</gallery>

===מתוך תצפיות מצפה הכוכבים ארסיבו===
<gallery mode="packed" heights="280px">
Florence Arecibo September 2.gif|תצפיות מתאריך 2 בספטמבר 2017

Florence Arecibo September 2 (high-res).gif|תצפיות מתאריך 2 בספטמבר
Florence Arecibo September 3.gif|תצפיות מתאריך 3 בספטמבר 

Florence Arecibo September 4.gif|תצפיות מתאריך 4 בספטמבר 

Florence Arecibo September 5.gif|תצפיות מתאריך 5 בספטמבר 
</gallery>

== קישורים חיצוניים ==

* 
* [https://www.virtualtelescope.eu/webtv/ מעקב אחר חליפת האסטרואיד פלורנס ליד כדור הארץ], אתר virtual telescope
* [https://ssd.jpl.nasa.gov/sbdb.cgi?sstr=3122;cad=1#cad המעברים הקרובים של האסטרואיד פלורנס ליד כדור הארץ] JPL Small body database browser
* [http://www.bareket-astro.com/en/astronomical-webcasts/giant-asteroid-3122-florence-passes-earth-live-webcast.html שידור חי של המעבר], מצפה הכוכבים ברקת הסמוך למודיעין, 1 בספטמבר 2017, שעה 19:00 UTC

== הערות שוליים ==

קטגוריה:אסטרואידים
קטגוריה:גופים קרובי ארץ
לנצ'יה אלפא

לנצ'יה אלפא (באיטלקית: Lancia Alfa) היא מכונית בסגנון מכונית עידן פליז בתצורת קבריולה, (תצורת הדגם הייתה קרויה באיטלקית "Phaeton" כפול: דגם קבריולה, 4 מושבים), שיוצרה על ידי יצרנית הרכב האיטלקית לנצ'יה בשנת 1908. הדגם "לנצ'יה אלפא" היה "הדגם הראשון של מכונית שיוצר על ידי חברת לנצ'יה.

הדגם "לנצ'יה אלפא" יוצר במספר תצורות נוספות: לנדולט, לימוזינה וקופה.

הדגם הוצג לראשונה בתערוכת הרכב בטורינו ב-18 בינואר 1907.

מערכת ההיגוי הורכבה בצד ימין של הרכב.

סך הכול יוצרו 137 יחידות.

==מחירי "לנצ'יה אלפא בשנת 1908 באיטליה==
* 10,000 לירה איטלקית - מחיר בסיס לדגם ערום
* 12,000 לירה איטלקית - דגם "Phaeton" כפול (קבריולה - 4 מושבים) (באיטלקית: "doppio phaeton")
* 13,500 לירה איטלקית - דגם קופה (2 מושבים)
* 13,750 לירה איטלקית - דגם לנדולט
* 14,000 לירה איטלקית - דגם לימוזינה

==טבלת דגמי לנצ'יה לפי שנים==
==ראו גם==
* לנצ'יה
* לנצ'יה גאמא 20HP

==לקריאה נוספת==
* [http://www.corsi.storiaindustria.it/repository/lancia/Alfa%2012%20HP-1907.pdf לנצ'יה אלפא 1908] (Immagine (PDF), corsi.storiaindustria.it.)

==קישורים חיצוניים==

==הערות שוליים==

קטגוריה:דגמי מכוניות שהושקו ב-1907
קטגוריה:מכוניות קבריולה
קטגוריה:מכוניות קופה
קטגוריה:מכוניות לנדולט
קטגוריה:לימוזינה
אלפא
קטגוריה:כלי רכב איטלקיים
יחסי ליכטנשטיין–צרפת

יחסי ליכטנשטיין–צרפת הם היחסים הדיפלומטיים הרשמיים שבין נסיכות ליכטנשטיין לבין הרפובליקה הצרפתית. היחסים בין שתי המדינות הם "לבביים" לפי משרד החוץ הצרפתי, אך מוגבלים עקב היותה של המדינה אחת הקטנות ביותר באירופה ובעולם כולו.

בשנת 2013 ליכטנשטיין ייצאה לצרפת סחורה בשווי 300 מיליון פרנק שווייצרי סך הכל. לעומתה, צרפת ייצאה לליכטנשטיין סחורה בשווי 40 מיליון פרנק. חברות רבות שבסיסן בליכטנשטיין מעסיקות עובדים צרפתיים. מספר העובדים הצרפתיים בחברות ליכטנשטייניות הוא 2,500.

הסכם לחילופי מידע בנושא מס נחתם על ידי צרפת וליכטנשטיין ב-22 בספטמבר 2009 בוואדוץ, בירת ליכטנשטיין. ההסכם נכנס לתוקף ב-19 באוגוסט 2010.

== קישורים חיצוניים ==
* [https://www.diplomatie.gouv.fr/fr/dossiers-pays/liechtenstein/relations-bilaterales/ France and Liechstenstein, France Diplomatie]
החטיבה הטקטית של משמר הגבול

326x326 פיקסליםהחטיבה הטקטית של משמר הגבול היא יחידת המבצעים המיוחדים של משמר הגבול במשטרת ישראל. ייעודה טיפול באירועי טרור, הפרות סדר וסיוע מבצעי למחוזות משטרת ישראל בלחימה בתופעות פשיעה חמורות.

החטיבה הטקטית במג"ב כפופה פיקודית למפקד מג"ב. בשגרה, בחירום ובמבצעים ארציים החטיבה הטקטית מופעלת ע"פ אגף המבצעים והשיטור..

==היסטוריה==
=== הקמה 2017 - ===
הכרזה על הקמת החטיבה התבצעה בינואר 2017. לאחר אימון הקמה וכניסה לפעילות מבצעית, נערך טקס חניכתה באוגוסט אותה שנה. למפקד החטיבה הראשון מונה ניצב משנה מאיר אליהו. ביוני 2020 מונה למפקד החטיבה ניצב משנה צביקה טאוב. באוקטובר 2022 מונה למפקד החטיבה ניצב משנה ירון דהן.

=== מתקפת הפתע על ישראל (אוקטובר 2023) ===

בבוקר שמחת תורה ה'תשפ"ד, יום שבת, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות ירי של אלפי רקטות, חדרו כ-3,000 מחבלים לעשרות יישובים ישראליים ומתקנים צבאיים, תוך ניהול קרבות ירי נגד כוחות ביטחון דלים.

החטיבה הטקטית של משמר הגבול הוזעקה לדרום בעקבות מתקפת הפתע על ישראל. בקרבות בערים שדרות ואופקים וביישובים בעוטף עזה הרגו לוחמי החטיבה 83 מחבלים.

=== מלחמת חרבות ברזל ===

ב-8 באוקטובר כוח של יחידת מתיל"ן מהחטיבה הטקטית של משמר הגבול פעל מול חוליית מחבלים בכביש 34 סמוך לצומת שער הנגב. הלוחמים החלו בסריקות על הציר במסגרתן זיהו רכב חשוד והחלו לבדוק אותו. במקביל נפתח ירי לעבר הלוחמים ממנו נפצע מפקד הכוח ברסיס בחזה ופונה לטיפול רפואי. הלוחמים השיבו באש וחיסלו את חוליית המחבלים. דקות ספורות אחר כך הבינו הלוחמים שחולייה נוספת של מחבלי חמאס מאיימת עליהם. לוחמי החטיבה הטקטית של מג"ב ניהלו קרב יריות שכלל סיוע של ירי מטנק והכוונה אווירית של מסוק ורחפנים עד לחיסול המחבלים.<ref></ref>

==תפקידים==

* לסייע למחוזות משטרת ישראל בפעילות מבצעית ובטיפול ביעדים, לרבות טיפול בתחום הטרור ובתופעות פשיעה חמורות: אמל"ח, סמים, ירי במגזר הערבי ובמבצעים רחבי היקף.
* לטפל באירועי טרור, הפס"ד וסד"צ חריגים בהיקפם ובעוצמתם. 
* לשמש כוח התערבות ארצי מיומן ללחימה בטרור, ו"מעגל שני" כמעטפת לימ"מ וליחידות חשאיות.
* לאסוף מודיעין בתחום הפח"ע, הסד"צ והפלילי ולהשלימו באמצעות מגוון כלי איסוף, לרבות הסתערבות ותצפיות למטרות הפללה, מעצר חשודים והכנת שטח למבצע. 
* לבצע פעולות הרתעה לרבות שימוש באמצעים טכנולוגיים.

==הרכב החטיבה==
החטיבה כוללת בין השאר:
*פלוגות מבצעיות לטיפול בהפרות סדר ולחימה בפשיעה.
*יחידת ימ"ס.
*יחידת מתיל"ן.
*יחידת הכלבנים.
*יחידת הניוד.
*יחידת הרחפנים.
*יחידת מודיעין.

== גלריה ==
<gallery>
קובץ:Iron Swords-Magav003.jpg|לוחמי החטיבה הטקטית של משמר הגבול במלחמת חרבות ברזל
קובץ:Iron Swords-Magav001.jpg|לוחמי החטיבה הטקטית בחסום בכניסה לעיר שדרות במהלך מלחמת חרבות ברזל
קובץ:Gilboa Prison break. Israel Border Police, September 2021. I.jpg|לוחמי החטיבה הטקטית בחיפושים אחרי האסירים מכלא גלבוע
קובץ:Magav hativa tactit 1.jpg|לוחמי החטיבה הטקטית בעיר העתיקה בירושלים
קובץ:Magav hativa tactit 2.jpg|לוחם החטיבה הטקטית
קובץ:Magav hativa tactit 3.jpg|לוחמי החטיבה הטקטית בירושלים
קובץ:Iron Swords-Magav.jpg|לוחמי הטיבה הטקטית בשדרות במלחמת חרבות ברזל
קובץ:MAGAV APRIL 2024 (1).jpg
קובץ:MAGAV APRIL 2024 (2).jpg
קובץ:MAGAV APRIL 2024 (3).jpg
קובץ:MAGAV APRIL 2024 (4).jpg
</gallery>

==הערות שוליים==

קטגוריה:יחידות משמר הגבול
יחסי איטליה–מולדובה

יחסי איטליה–מולדובה הם היחסים הדיפלומטיים הרשמיים שבין הרפובליקה האיטלקית לבין רפובליקת מולדובה. איטליה הייתה אחת מהמדינות הראשונות שהכירו במולדובה ב-21 בפברואר 1992 לאחר עצמאותה מברית המועצות והפיכתה מהרפובליקה הסובייטית הסוציאליסטית המולדובנית לרפובליקה.

בשנת 2014 שיבח שר החוץ האיטלקי את מולדובה על ניסיונותיה להתקרב למערב אך להשאיר את קשריה עם המזרח חזקים וחמים. איטליה מחזיקה שגרירות בקישינב, בירת מולדובה, אך שגרירה הוא שגריר תושב בוקרשט, בירת רומניה, הסמוכה למולדובה תרבותית וגאוגרפית.

== קישורים חיצוניים ==

* [http://www.ambchisinau.esteri.it/Ambasciata_Chisinau/ Italian Embassy, Chişinău]
* [https://web.archive.org/web/20081005160104/http://www.mfa.md/ Ministry of Foreign Affairs of the Republic of Moldova]
* [http://www.esteri.it/MAE/EN Italian Ministry of Foreign Affairs]
* [http://www.italia.mfa.md/legal-en/ Diplomatic Relations] . Ministry of Foreign Affairs and European Integration of the Republic of Moldova.

== הערות שוליים ==
תיקון קייל-בינגמן

[[תצלום לוויין של ארץ ישראל, משנת 2003, הכולל את מדינת ישראל, שטחי הרשות הפלסטינית, וחלקים מירדן, לבנון, סוריה ומצרים]]
תיקון קייל-בינגמן (באנגלית: Kyl–Bingaman Amendment), על שם הסנטורים ג'ון קייל וג'ף בינגאמן, הוא חוק בדיני ארצות הברית אשר נכנס לתוקף עם אישור תקציב הביטחון האמריקני לשנת 1997.

החוק אוסר על איסוף והפצת תצלומי לווין ברזולוציה גבוהה של מדינת ישראל והשטחים המוחזקים על ידה, אלא באישור של רשות פדרלית אמריקנית, ובתנאי שרמת הדיוק אינה עולה על זו שזמינה ממקורות מסחריים שאינם אמריקנים.
החוק קובע למעשה צנזורה אמריקנית על תצלומי לוויינים אמריקנים מסחריים של מדינת ישראל בלבד, מכל המדינות בעולם. כיוון שהמקור העיקרי לאורך שנים ארוכות של תצלומי לוויין מסחריים היה מחברות אמריקניות ומקורות הפצת תצלומים באינטרנט היו בעיקר אמריקנים, חברות דוגמת גוגל ובינג, החוק היה כלי רב-עוצמה למניעת הפצת מידע. מסיבה זו תצלומי לוויין של אתרים ויישובים בישראל, המופיעים במפות גוגל הם מטושטשים באופן מכוון.
החוק הוא תוצאה של שדלנות ישראלית בבית הנבחרים האמריקני.

==הגבלת החוק==
באוגוסט 2017 הכריזה הוועדה המייעצת על אמצעי חישה מרחוק לשימוש מסחרי, שהיא חלק ממנהל האוקיינוסים והאטמוספירה הלאומי המפקחת על יישום תיקון קייל-בינגמן, כי היא בוחנת מחדש את הרזולוציה המקסימלית הקיימת לצילומי לוויין של מדינת ישראל: 2 מטר באותה עת. צעד זה ננקט בתגובה לראיות שהוצגו ולפיהן ניתן לרכוש ממקורות שאינם אמריקנים ובאופן מסחרי, תצלומי לוויין של מדינת ישראל, ברזולוציה גבוהה מן הרזולוציה המקסימלית המותרת ממקורות אמריקנים. צילומי לוויין שמקורם מחוץ לארצות הברית, ברזולוציה גבוהה מזו המותרת למקורות אמריקנים, היו זמינים באופן מסחרי מאז שנת 2012.

במרץ 2018 פורסם מחקר של הארכאולוגים אנדריאה זרביני ומיכאל פרדלי, מאוניברסיטת אוקספורד, אשר הדגימו כי צילומי לוויין של מדינת ישראל, ברזולוציה גבוהה מ-2 מטר, זמינים מזה שנים מהחברה הצרפתית איירבוס ומספר חברות לוויינים נוספות, כולל החברה הדרום קוריאנית קומפסאט, אשר מכרו תצלומי לוויין של מדינת ישראל ברזולוציה של 0.4 מטר מלוויין K3A.

בחודש אוקטובר 2018 דחתה הוועדה המייעצת של מנהל האוקיינוסים והאטמוספירה האמריקני את הראיות ולפיהם תצלומי לוויין, ברזולוציה גבוהה מזו המצויה ממקורות אמריקנים, זמינים בשוק, אולם הוועדה לא הצליחה להפריך את טענותיהם של זרביני ופרדלי. לאחר בחינה נוספת בשנת 2019, מנהל האוקיינוסים והאטמוספירה שינה את החלטתו וקבע רזולוציה מקסימלית חדשה, של 0.4 מטר לתצלומי לוויין של ישראל. החלטה זו פורסמה באופן רשמי בארצות הברית ביום 21 ביולי 2020.

לשינוי בחקיקה האמריקנית הייתה השפעה מיידית על המידע שניתן להפיק מתצלומי לוויין על המתרחש במדינת ישראל, כולל אתרים שהמידע על המתרחש בהם נשמר בסודיות רבה. כך למשל, בחודש פברואר 2021 הבחינה קבוצת מומחי גרעין בינלאומית כי במתחם הכור הגרעיני בדימונה מתרחשת בנייה משמעותית.

==קישורים חיצוניים==
[https://fas.org/irp/congress/1996_cr/h960730r.htm נוסח החוק המקורי] באתר Federation of American Scientists

==הערות שוליים==

קטגוריה:חקיקה
קטגוריה:יחסי ארצות הברית – ישראל
קטגוריה:צילום על ידי לוויין
חטא המתאוננים

חטא המתאוננים הוא מאורע מקראי שאירע סמוך לעזיבת עם ישראל את הר סיני במסעם אל קדש ברנע שממנה שלחו את שנים עשר המרגלים שיתורו את הארץ במטרה להתכונן לכניסה אליה ולכיבושה. לאחר עזיבת הר סיני בו חנו העם למשך כשנה, החלו להתלונן על ה' תלונה שמהותה לא התבארה בכתובים. בעקבות זאת כעס ה' על עם ישראל והחלה לבעור בקרב העם אש שכילתה אנשים 'בקצה המחנה'. בעקבות זאת צעקו העם אל משה שיבקש מה' שהאש תפסיק לכלות בהם. משה נענה לבקשתם, התפלל אל ה' ואז שקעה האש.
בעקבות מאורע זה, קרא משה למקום 'תבערה', .

== תיאור החטא ועונשו ==
התיאור המקראי לחטא המתאוננים מופיע בפרשת בהעלותך שבספר במדבר, שם מסופר כי לאחר שעזבו עם ישראל את הר סיני לכיוון קדש ברנע, החל העם להתאונן על דבר מה שהכתוב נמנע מלבאר באופן מפורש: . 

עקב התלונה כעס ה' על כפיות הטובה של העם, ואש שנשלחה מאת ה' החלה אוכלת בקצה המחנה וממיתה מהעם: . במדרשים המילים 'בקצה המחנה' לא מתפרשות כפשוטן שהאש פרצה באחת מקצות מחנה ישראל, אלא נדרשות במשמעות של קצה המדרג החברתי של העם. אלא שישנה מחלוקת קיצונית באיזה קצה מדובר: . ובמדרש אחר המחלוקת מובאת בצורה מעט שונה, האם הכוונה לרשעים שבמחנה או לצדיקים שבמחנה: . כיוצא בזה פירש רש"י: . מעין זה תרגם תרגום המיוחס ליונתן: . 

כאשר ראו זאת עם ישראל, זעקו אל משה שיתפלל אל ה' שהאש תשקע. משה נעתר לבקשתם והתפלל אל ה' שהאש תשקע. ה' שמע לתפילת משה והאש שקעה: . 

בסיום הפרשיה התורה מציינת שמשה קרא למקום 'תבערה' על .

== פירוש המילה 'כמתאוננים' ==
הפרשנים הציעו הצעות שונות לפירוש המילה 'כמתאוננים', שהיא נדירה במקרא. רוב פרשני הפשט, כמו הרשב"ם, הרמב"ן ורבנו בחיי, מבארים שהמילה 'מתאוננים' משמעותה: מצטערים וכואבים, כמו: . בסגנון דומה בארו פרשנים אחרים את המילה 'מתאוננים' במובן של המתאבל ומצטער על מות קרובו. ראב"ע וחזקוני פירשו שהמילה 'מתאוננים' נגזרת מהמילה 'אָוֶן' שפירושה הוא: דברי שוא וריק, כדוגמת הפסוק: . בדומה לזה פירשו חז"ל את המילה מתאוננים במובן של עלילת שוא, כמו: .

== פרשנות למהות החטא ==
בתיאור המקראי לחטא לא מבואר מה בדיוק היה תוכן התאוננותם של העם, וניתנו לכך פרשנויות רבות: רבים פירשו שהתואנה נבעה מכך שעד כה חנו ישראל במדבר סיני קרוב לשנה, וכעת התחילו במסע ארוך ומתיש לעבר קדש ברנע, וזה מה שהביא להתאוננותם על צער וטורח הדרך. והחטא הוא שלא קבלו את הנהגת ה' עימם בשמחה והכרת הטוב. יש המבארים שלא הייתה סיבה אמיתית לתלונה על טורח הדרך, אלא הם חיפשו תואנה כדי לנסות את ה'. יש שפירשו שהתלונה נבעה מקטנות אמונה בה', וחשש ממלחמות הארץ שלקראתן הם הולכים, וזה היה חטאם. חז"ל במדרש מחריפים תלונה זו: 

== מקום החטא ==
בסיום הפרשיה קורא משה למקום 'תבערה' על שם האש שבערה וכילתה בעם כעונש על חטאם. על פי פשט הפסוקים, וכך פירשו פרשנים רבים, 'תבערה' הוא מקום שונה מקברות התאווה שבו אירע חטא המתאווים, וכמבואר בנאום התוכחה של משה בספר דברים: . לפרשנות זו, הסיבה ש'תבערה' לא נזכרה במסעות עם ישראל במדבר, המנויים בפרשת מסעי, היא משום ש'תבערה' זה לא מקום מסוים שבו חנו עם ישראל, אלא אזור שבו עבר העם בדרכו מהר סיני לקברות התאווה.
אמנם לדעת כמה פרשנים המסופר בתחילת פרק י"א בספר במדבר (חטא המתאוננים) הוא למעשה פתיח מקוצר לחטא המסופר בהמשך הפרק (חטא המתאווים), ואזי לפי זה 'תבערה' ו'קברות התאווה' זהו למעשה אותו מקום, ולכן הוא לא מופיע ברשימת המסעות כמסע בפני עצמו.

== הערות שוליים ==

קטגוריה:נדודי בני ישראל במדבר
קטגוריה:סיפורי ספר במדבר
קטגוריה:חטאים במקרא
קטגוריה:פרשת בהעלותך
Wide Awake in America

Wide Awake in America (בעברית: ער לגמרי באמריקה) הוא מיני-אלבום של להקת הרוק האירית U2 אשר יצא ב-10 ביוני 1985.

האלבום יצא תחילה רק באמריקה הצפונית וביפן, אך המכירות שלא היו מוצלחות והוא נכנס למצעד הבריטי כסינגל מיוצא. הוא יצא בבריטניה ב-19 באוקטובר 1987. שם האלבום מגיע משורה בשיר "Bad" המופיע באלבום.

== הערות על השירים ==
"Bad" הופק על ידי הלהקה והוקלט בהופעה חיה ב-National Exhibition Centre בברמינגהאם, אנגליה ב-12 בנובמבר 1984, כחלק ממסע ההופעות של "The Unforgettable Fire". דה אדג' טעה בתו האחרון של השיר, אך U2 החליטה להשתמש בגרסה בכל מקרה והטעות תוקנה בשלב המיקס.

"A Sort of Homecoming" מופיע בגרסה חיה שהוקלטה בארנה של ומבלי בלונדון, אנגליה ב-15 בנובמבר 1984. השיר הופק על ידי טוני ויסקונטי והוקלט במהלך בדיקת סאונד לפני ההופעה. רעש הקהל הוסף לאחר מכן באולפני "Good Earth".

"The Three Sunrises" הופק על ידי הלהקה, בריאן אינו ודניאל לנואה. השיר מופיע גם במהדורה המוגבלת של "The Best of 1980–1990" אשר יצאה ב-1998.

"Love Comes Tumbling" הופק על ידי הלהקה וגרסה מעט שונה שלו מופיעה גם היא ב-"The Best of 1980–1990".

כל השירים חוץ מ-"Bad" הופיעו לראשונה בסינגל של "The Unforgettable Fire" אשר יצא באפריל 1985. הגרסה של "A Sort of Homecoming" שונה קצת מהגרסה בסינגל.

== רשימת שירים ==

מצעדי אלבומים
{| class="wikitable"
!מדינה
!מיקום שיא
!תעודה
!מכירות
|-
|קנדה
|
|פלטינה
|100,000+
|-
|בריטניה
|11
|כסף
|
|-
|ארצות הברית
|37
|פלטינה
|
|}
מצעדי שירים
{| class="wikitable"
!שנה
!שיר
!ארצות הברית
|-
|1985
|The Three Sunrises
|16
|}

== משתתפי האלבום ==
* בונו - שירה
* דה אדג' - גיטרה, קלידים, קולות רקע
* אדם קלייטון -גיטרה בס
* לארי מולן ג'וניור - תופים

== קישורים חיצוניים ==
* 

== הערות שוליים ==

קטגוריה:אלבומי הופעה מ-1985
קטגוריה:מיני-אלבומים מ-1985
קטגוריה:U2
קטגוריה:אלבומי הופעה באנגלית
קטגוריה:מיני-אלבומים באנגלית
אינואיטים גרינלנדים

אינואיטים גרינלנדים (בגרינלנדית: kalaallit) הם העם הילידי של גרינלנד. נכון לשנת 2012, כ-89% מאוכלוסיית גרינלנד (51,349 איש) הם אינואיטים גרינלנדים. מבחינה אתנוגרפית, הם מורכבים משלוש קבוצות עיקריות:
* הכלשיט של מערב גרינלנד, אשר דוברים כלשיסוט – 44,000–50,000 איש;
* הטונומיט של טונו (מזרח גרינלנד), אשר דוברים טונומיט אוראסיאט (ידועה גם כטונומיסוט) – 3,000 איש;
* האינוגואיט של צפון גרינלנד, המדברים אינוכטון – 800 איש.

מטבח האינואיטים מבוסס בעיקר על יונקים ימיים, התבשיל המסורתי הוא סואסאט.

==קישורים חיצוניים==

* [https://www.kan.org.il/Podcast/item.aspx?pid=11824 ״דני ענק״] - סיפורו של פטר פרויקן והאינואיטים בפודקאסט [https://www.kan.org.il/podcast/program.aspx?progId=2019 ״מינהר הזמן״], ״כאן״, תאגיד השידור הישראלי

*
קטגוריה:עמים
קתרין סיאצ'וקה

קתרין סיאצ'וקה (בספרדית: Catherine Siachoque, נולדה ב-21 בינואר 1972) היא שחקנית קולומביאנית הידועה בשל תפקידיה בטלנובלות רבות.

== ביוגרפיה ==
קתרין סיאצ'וקה נולדה בקולומביה לפליקס סיאצ'וקה וולנטה ג'נט.

== קריירה ==
היא שיחקה בטלנובלות רבות של טלמונדו כמו  Pecados Ajenos ("חטאים קטנים"),  "עמק התשוקות", Venganza ("נקמה"), אלמד אותך לאהוב ,Amantes del desierto (אוהבי המדבר). למרות שהיא גלמה לרוב דמויות של נבליות היא הייתה לאחת מחביבות הקהל. 

בשנת 2010 גילמה את הנבלית בסדרה "איפה אליסיה".

בשנים 2011 -2012 שיחקה בסדרה "הבית הסמוך" לצד בילה מיגל ורנו.

בשנת 2014 גילמה את הנבלית בטלנובלה "מלכת הלבבות" לצד פאולה נונייס, אאוחניו סייר, לאורה פלורס וחואן סולר.

בשנת 2024 שיחקה סיאצ'וקה בסדרת הקומדיה המקסיקנית "Consuelo" בדמותה של אולגה. 

== פילמוגרפיה ==
{| class="wikitable" style="font-size:90%; line-height:1.2"
|+ טלוויזיה
! scope="col" | שנה
!scope="col"| שם הסדרה
!scope="col"|תפקיד
!scope="col" class="unsortable" | הערות
|-
| 1994
|Mambo 
| ולטינה 
|
|-
| 1995
|Sobrevivir
| פרלה
| 
|-
| 1996
|La sombra del deseo|La sombra del deseo
| לורנה נונייז
|
|-
| 1997
|Las Juanas
| חואנה קרידד
|
|-
| 1998
|La sombra del arco iris
| סילביה סטלה גרניאני
|
|-
| 1999
|La guerra de las Rosas
| רוזה אמיליה קארילו
|
|-
| 2001
|Amantes del desierto
| מיכאלה פרננדז
|
|-
| 2002
|La venganza
| גרציה פונטנה
|
|-
| 2004
|Te voy a enseñar a querer
| דבורה בוארוסטרו
|
|-
| 2005–2006
|החלטות
| אלמה / גבריאלה / מריאנה ולנסיה
| שני פרקים 
|-
| 2006
|עמק התשוקות
| מריסה הרננדז
|
|-
| 2007–2008
|Pecados ajenos
| אינס
|
|-
| 2008–2009
|אין שטוחות בגן עדן
| דונה הילדה סנטנה 
|תפקיד ראשי; 167 פרקים
|-
| 2010
|¿Dónde está Elisa?
| סיסיליה אלטמירה
|
|-
| 2011–2012
|La casa de al lado
| איגנסיה
|
|-
| 2014
| מלכת הלבבות
| אסטפניה פרז הידלגו
|
|-
| 2016–2018
|Sin senos sí hay paraíso
| דונה הילדה סנטנה
|תפקיד ראשי (3 עונות); 240 פרקים
|-
| 2017
|La Fan
| איזבל 
| שני פרקים
|-
|2019
|El final del paraíso
|דונה הילדה סנטנה
|תפקיד ראשי; 82 פרקים
|-
| rowspan="2" |2022
|הצד האפל של התשוקה
|ליז אנטואן
|תפקיד ראשי (עונה 2); 15 פרקים
|-
|Mujeres asesinas
|בלנקה
|פרק: "Bodas de plata"
|-
|2024
|Consuelo
|אולגה פונטון דה אסבדו
|תפקיד ראשי; 10 פרקים
|-
|TBA
|La mujer de mi vida
|מרסלה חימנז מלו
|סדרת טלוויזיה עתידית טלמונדו
|}

==קישורים חיצוניים==

קטגוריה:שחקניות קולנוע וטלוויזיה קולומביאניות
קטגוריה:ילידות 1972
תחנת ארלוזורוב

תחנת ארלוזורוב היא תחנת רכבת קלה תת-קרקעית בקרבת רחוב ארלוזורוב שבתל אביב-יפו, כחלק מהקו האדום של הדנקל. התחנה נפתחה ב-18 באוגוסט 2023, עם פתיחת תחנות הקו האדום.

== מבנה התחנה ==
התחנה נמצאת בעומק של 30 מטרים וכוללת קומת כרטוס וקומת רציפים. רוחב רציפי התחנה 10 מטרים. הודות לסמיכות התחנה למסוף 2000 ולתחנת הרכבת תל אביב סבידור מרכז, התחנה צפויה להיות התחנה העמוסה ביותר בקו האדום במבחינת מספר הנוסעים המשתמשים בה, אשר עשוי להגיע לכ-66,000 נוסעים ביום בממוצע.

בנוסף, התחנה ממוקמת בסמוך לתחנת הקצה של הקו הסגול במסוף 2000, כך שיתאפשר במקום מעבר בין הקווים.
{| class="wikitable" style="text-align: center;"
|+
!כניסה
!נגישות
!אתר סמוך
|-
|A
|מעלית, דרגנוע ומדרגות
|תחנת תל אביב – סבידור מרכז, מסוף 2000
|-
|B
|מעלית, דרגנוע ומדרגות
|דרך בגין
|}

== היסטוריה ==

במאי 2015 זכו ביחד חברת סולל בונה וחברת CRTG הסינית במכרז לבניית המנהרות והתחנות בחלק המערבי של הקו האדום הכולל גם את תחנת ארלוזורוב.

העבודות לצורך בניית התחנה החלו ב-4 בספטמבר 2015. האזור שבו נבנתה התחנה נמצא מעל רחוב על פרשת דרכים. לצורך כך, במהלך העבודות על בניית התחנה, נסלל כביש חלופי עוקף למכוניות ולהולכי רגל דרך גן וולובלסקי-קרני.
== גלריה ==
<gallery>
קובץ:TLV LTR Arlozorov Station - Outside.jpg|alt=|מראה מבחוץ של הכניסה לתחנת ארלוזרוב
קובץ:Entrance B to Arlosoroff Light Rail Station 01.jpg|alt=|כניסה B. ברקע מגדלי הצעירים, מגדל רסיטל ובניינים נוספים.
קובץ:Ticketing Floor of Arlosoroff Light Rail Station.jpg|alt=|קומת הכרטוס
קובץ:Train Enters Platform Number 2 of Arlosoroff Light Rail Station.jpg|alt=|רכבת נכנסת לרציף מספר 2 של תחנת ארלוזורוב של הרכבת הקלה בתל אביב
קובץ:Platforms Floor of Arlosoroff Light Rail Station.jpg|alt=|קומת הרציפים
קובץ:Train Enters Platform Number 1 of Arlosoroff Light Rail Station.webm|רכבת נכנסת לרציף מספר 1
</gallery>

== קישורים חיצוניים ==

* 
* [https://www.nta.co.il/sites/default/files/index_purpl_line_1_14n-1_0.pdf נתונים הנדסיים] של תחנת ארלוזורוב, באתר נת"ע - נתיבי תחבורה עירוניים.

== הערות שוליים ==

ארלוזורוב
ארלוזורוב
קטגוריה:הנצחת חיים ארלוזורוב
Superfrog

Superfrog (בתרגום חופשי לעברית: <nowiki></nowiki>צפרדע העל<nowiki></nowiki>) הוא משחק וידאו תוצרת Team17 שיצא בשנת 1993 לקומודור אמיגה ולמערכות ההפעלה MS-DOS ו- macOS.

== עלילת המשחק ==
המשחק מבוסס על סיפורם של האחים גרים "הנסיך-צפרדע" בו מסופר על נסיך ונסיכה שהתחתנו. לאחר מכן, הגיעה מכשפה מרושעת שחטפה את הנסיכה, כישפה את הנסיך והפכה אותו לצפרדע. הצפרדע מחליט להפוך ל-Superfrog וללכת להציל את הנסיכה. בסופו של דבר, Superfrog מצליח לפוצץ את המכשפה ולנשק את הנסיכה בשביל לחזור להיות נסיך, בסוף מתברר שהוא הפך את הנסיכה לצפרדע.

== מהלך המשחק (גרסה מקורית) ==
המשחק מחולק לשישה עולמות כאשר כל עולם מחולק לארבעה שלבים (מלבד העולם השלישי, בו יש 5 שלבים). בכל שלב השחקן מגיע לתוך מרחב מלא במכשולים, בו יש גם מטבעות. מטרת השחקן היא לא לגעת במכשולים ולהשיג את מספר המטבעות הדרושים. לאחר שסיים להשיג את המטבעות יצטרך השחקן למצוא את נקודת הסיום המוסתרת בכל שלב.

== בונוסים ==
במהלך המשחק ישנם בונוסים אשר עוזרים לשחקן להימנע ממכשולים ולסיים את השלב מהר ככל הניתן. להלן כמה מהם:

* כדור ירוק - מרגע שנגע בכדור ירוק, לשחקן ישנה האפשרות לירות על היצורים האחרים יריות כדור עד שיפסיד או יסיים את השלב.
* גלימת גיבור על - לשחקן יש אפשרות להאט את נפילתו.
* שיקוי כתום - מרגע שבו נגע בשיקוי הכתום, מתמלא פס החיים של השחקן.
* כדור כחול - מרגע שבו נגע בשיקוי הכחול, השחקן חסין למשך כ-20 שניות מפני כלל המכשולים מלבד קוצים ואש.

== סופר-פרוג HD ==
בשנת 2013 יצא לשווקים משחק נוסף של Team17 בשם Superfrog HD בסגנון דומה למשחק מ-1993.

=== שינויים בגרסה זו ===
- דמות השחקן נראית מבוגרת משהייתה בגרסה הקודמת.

- איכות המשחק גבוהה יותר.

- בשביל להגיע לסיום השלב אין צורך לאסוף מספר מסוים של מטבעות.

- בונוס הכדור הכתום שונה לשיקוי כחול.

==קישורים חיצוניים==
* 

קטגוריה:משחקי פלטפורמות ממוחשבים
קטגוריה:משחקי DOS
קטגוריה:משחקי macOS
קטגוריה:משחקי וידאו משנת 1993
קטגוריה:חסרי זנב וקרפדות בדיוניים
קטגוריה:משחקי וידאו שפותחו בממלכה המאוחדת
יחסי מדגסקר–צרפת

יחסי מדגסקר–צרפת הם היחסים הדיפלומטיים הרשמיים שבין רפובליקת מדגסקר לבין הרפובליקה הצרפתית. השליטה הצרפתית במדגסקר החלה בשנת 1895 והסתיימה ב-1960, השנה בה האי קיבל עצמאות מוחלטת. שתי המדינות הן ריבוניות וחברות בארגון האומות המאוחדות ובלה פרנקופוני.

== היסטוריה ==
בשנת 1643 הגיעה למדגסקר חברת הודו המזרחית הצרפתית ובנתה מצודה בעיר דאופין שבדרום מזרח מדגסקר (ידועה מאז 1970 כטולגרנו). הצרפתים החזיקו במצודה עד שגורשו מהאי ב-1674. מאז ועד אמצע המאה ה-18 פעלו שודדי ים צרפתים רבים באי, התבססו בו והקימו בו את ביתם.

בשנת 1883 שלחה ממשלת צרפת משלחת צבאית למדגסקר, והתפתח עימות מזוין בין המלגשים לצרפתים שהביא למלחמת צרפת-הובה הראשונה (1883-1885). לאחר המלחמה, שהסתיימה בניצחון צרפתי הסכימו הבריטים להפיכתה של מדגסקר למדינת חסות צרפתית, כחלק מתוכנית כוללת לחלוקת מחדש של האזור בין המעצמות האירופיות, שבמסגרתה זנזיבר (במאה ה-21, חלק מטנזניה) הועברה לידי הבריטים. ב-1895–1896 כבשו הצרפתים את האי סופית והדיחו את מלכת המרינה האחרונה, רנוואלונה השלישית, מכיסאה והקימו את קולוניית מדגסקר.

חיילים מלגשיים השתתפו במלחמת העולם השנייה בקרבות בצרפת, מרוקו וסוריה. כאשר צרפת נכנעה לפני גרמניה הנאצית, מדגסקר נשלטה בידי ממשלת וישי. בחמישה במאי 1942 הבריטים תקפו את נמל דייגו סוארז וכבשו אותו עד השביעי לחודש (מבצע אירונקלד), כדי למנוע מהיפנים לכבשו, ומעט לאחר מכן העבירו אותו לידי כוחות צרפת החופשית של דה-גול. הקרבות נמשכו יותר מחצי שנה, עד לכניעת המפקד הצרפתי בשמונה בנובמבר. ב-1947 דוכאה התקוממות עממית נגד השלטון הצרפתי אחרי חודשים של לחימה עזה.

ב-14 באוקטובר 1958 הוכרזה הרפובליקה המלגשית כחבל ארץ אוטונומי במסגרת הרפובליקה הצרפתית. ב-26 ביוני 1960 זכתה מדגסקר לעצמאות מלאה, ונקראה "הרפובליקה המלגשית".

כיום היחסים בין שתי המדינות נותרו חזקים וקיימת השפעה תרבותית ופוליטית צרפתית חזקה במדגסקר. מנהיגי שתי המדינות מבקרים לעיתים קרובות אחד את עמיתו ומדגסקר מקבלת סיוע כלכלי ורפואי מצרפת. מדגסקר היא ביתם של אלפים בודדים של גולי צרפת.

== סחר ==
בשנת 2012 היקף הסחר בין מדגסקר לצרפת עמד על 632 מיליון אירו. הייצוא של מדגסקר לצרפת: טקסטיל, מוצרי חקלאות ודגים, ואילו הייצוא העיקרי של צרפת למדגסקר כולל: מוצרי חשמל, מזון ומשקאות מעובדים. חברות צרפתיות רב לאומיות רבות פועלות במדגסקר.

== נציגויות דיפלומטיות ==
השגרירות המלגשית ב[[פריז]]
* צרפת מיוצגת במדגסקר באמצעות שגרירות שהיא מחזיקה באנטננריבו, בירת המדינה.
* מדגסקר מיוצגת בצרפת באמצעות שגרירות שהיא מחזיקה בפריז, בירת המדינה. מדגסקר מיוצגת בצרפת גם בדרג הקונסולרי באמצעות שתי קונסוליות שהיא מחזיקה בסן-דני ובמרסיי.

==קישורים חיצוניים==

== הערות שוליים ==
יובל טל

יובל טל

יובל טל (נולד ב-1965) הוא המייסד והנשיא של חברת פיוניר, חברת תשלומים אינטרנטית והמייסד של BorderFree, חברת מסחר אלקטרוני.<ref></ref>

== ביוגרפיה ==
טל נולד בישראל. הוא השלים את לימודיו התיכוניים ברמת השרון. הוא שירת בצה"ל ולאחר מכן קיבל תואר בוגר אוניברסיטה בהנדסת מכונות, ובהמשך קיבל תואר מוסמך אוניברסיטה בהנדסה ביו-רפואית מאוניברסיטת תל אביב.

== קריירה ==
טל החל את הקריירה המקצועית שלו בחברת רדוור בתפקיד סמנכ"ל פיתוח עסקי. בהמשך שימש כמנהל חברת R-U-Sure Ltd. ב-1999 היה טל מייסד שותף של חברת E4X, חברה שהציעה פתרונות תשלום מקוונים. תחת ניהולו, החברה הכניסה יותר מ-500 מיליון דולר בחמש השנים הראשונות לפעילותה, וב-2007 החברה מותגה מחדש ושינתה את שמה ל-FiftyOne. החברה מאפשרת לקמעונאים לשווק ולמכור מוצרים ושירותים ברחבי העולם במטבע המקומי של הצרכן. החברה ביצעה מיתוג מחדש ב-2013 ושינתה את שמה ל-BorderFree. ב-2015 נרכשה החברה על ידי חברת Pitney Bowes תמורת 395 מיליון דולר. החברה מאפשרת כיום ביצוע משלוחים מחנויות בארצות הברית לצרכנים ברחבי העולם

ב-2005 ייסד טל את חברת פיוניר.

==קישורים חיצוניים==

* [https://www.crunchbase.com/person/yuval-tal יובל טל] באתר crunchbase
* [https://web.archive.org/web/20160207120527/http://www.yuvaltal.org/ ביוגרפיה של יובל טל באתרו האישי], גרסת ארכיון	 
* 
* יוסי דהן, [https://www.yozem.co.il/%D7%99%D7%95%D7%91%D7%9C-%D7%98%D7%9C-%D7%99%D7%96%D7%9E%D7%95%D7%AA-%D7%A4%D7%99%D7%95%D7%A0%D7%99%D7%A8-payoneer/ "תובנות על יזמות עם יובל טל"], באתר הפודקאסט [https://www.yozem.co.il/ "יזמות או למות"], 20 בדצמבר 2017

== הערות שוליים ==

קטגוריה:ניו יורק: אישים
קטגוריה:יזמי היי-טק ישראלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1965
ניפדיפין

ניפדיפין (בלועזית: Nifedipine) היא תרופה מסוג חוסמי תעלות סידן מסוג דהידרופרידינים. היא משמשת לטיפול באנגינה פקטוריס, לחץ דם גבוה, תופעת ריינו, ולידה מוקדמת. נפידיפין היא טיפול בחירה עבור אנגינה על שם פרינצמטאל. 

תופעות לוואי נפוצות כוללות סחרחורת, כאב ראש, תחושת עייפות, נפיחות ברגליים, שיעול וקוצר נשימה. תופעות לוואי חמורות עשויות לכלול תת לחץ דם ואי-ספיקת לב. 

נפידיפין התגלה בשנת 1969 ואושר לשימוש בארצות הברית בשנת 1981. התרופה נמצאת ברשימת התרופות החיוניות של ארגון הבריאות העולמי.

==קישורים חיצוניים==

== הערות שוליים ==

קטגוריה:חוסמי תעלות סידן
יחסי ג'מייקה–גרמניה

יחסי ג'מייקה–גרמניה הם היחסים הדיפלומטיים בין ג'מייקה לגרמניה. היחסים בין ג'מייקה לגרמניה מתוארים על פי משרד החוץ הגרמני כ"ידידותיים, אם כי לא חזקים במיוחד".

==היסטוריה==
בשנת 1962 כוננו היחסים בין המדינות, מיד לאחר שג'מייקה קיבלה את עצמאותה מהממלכה המאוחדת והתפרקות הפדרציה של איי הודו המערבית.

ב-14 בפברואר 1986 נחתם בקינגסטון הסכם על שיתוף פעולה פיננסי בין שתי המדינות,. ולאחר שהמצב הכלכלי בג'מייקה השתפר, השקיעה גרמניה בפיתוח תשתיות בג'מייקה סך של 255 מיליון אירו עד לשנת 2003. בתחילה עשתה זאת גרמניה במסגרת מענקי האיחוד האירופי, אולם בהמשך עשתה זאת לבדה, והשקעותיה בג'מייקה מהווים כ-20% מכלל ההשקעות במדינה.

כדי לקדם את המודעות החברתית של זכויות אדם בג'מייקה, הצטרפה גרמניה, שמיוצגה על ידי השגריר יוזף בק, עם חברת זכויות אדם ג'מייקנית "ג'מייקנים לצדק", המיוצגת על ידי היו"ר שלה סוזן גופה ומנהלת החברה קרולין גומז, וב-12 באפריל 2012 העניקה לחברה מענק של 62,000 דולר, על מנת לקדם את זכויות האדם במדינה.

==שיתוף פעולה תרבותי==
בשנת 1966 הוקמה החברה הגרמנית-ג'מייקנית אשר התבססה בקינגסטון, ואשר מקבלת תמיכה כספית ממשרד החוץ הגרמני, ומשתפת פעולה עם השגרירות הגרמנית בתחומי התרבות. בנוסף, הארגון מציע גם קורסים בגרמנית אשר מוכרים על ידי מכון גתה.

בשנת 2009 יזם הארגון בסיוע הסוכנות הפדרלית לחינוך אזרחי ומכון גתה, תערוכה נודדת בשם "גרמניה למתחילים", אשר התקיימה מה-14 עד ה-23 בספטמבר 2011 באוניברסיטת איי הודו המערבית בקינגסטון.

מאידך, ג'מייקה השפיעה על תעשיית המוזיקה בגרמניה, על ידי התבססות מוזיקת הרגאיי שמקורה בג'מייקה, בגרמניה, ובשנת 1986 התקיים בקלן פסטיבל הרגאיי הראשון בגרמניה.

==שיתוף פעולה כלכלי==
ב-29 במאי 1996 נכנס לתוקף הסכם הגנה וקידום השקעות בין גרמניה לג'מייקה. בשנת 2013 ייבאה גרמניה מג'מייקה סחורות בשווי 76.307 מיליון אירו, ואשר כלליו בעיקר אלומינה ובוקסיט, בעוד היבוא של ג'מייקה מגרמניה הסתכם באותה שנה בכ-33.3 מיליון אירו, וכלל בעיקר כלי רכב, תרופות ומכונות.

תיירים גרמנים מהווים גורם כלכלי יציב בג'מייקה, ובשנת 2014 ביקרו 21,346 תיירים גרמנים בג'מייקה. בנוסף, רשת המלונות הספרדית RIU Hotels & Resorts, אשר כוללת בעלי מניות גרמניים, הקימה מלון בג'מייקה.

==נציגויות דיפלומטיות==
* ג'מייקה מחזיקה בגרמניה שגרירות בברלין, ו-3 קונסוליות בהמבורג, מינכן ופוטסדאם.
* גרמניה מחזיקה בג'מייקה שגרירות בקינגסטון בלבד.

==קישורים חיצוניים==

* [http://www.auswaertiges-amt.de/sid_01E7A40EFBB504615E96821DED7DEB2D/DE/Aussenpolitik/Laender/Laenderinfos/Jamaika/Bilateral_node.html יחסי ג'מייקה-גרמניה] באתר משרד החוץ הגרמני

==הערות שוליים==
חובב צברי

חובב צברי (נולד ב-1 באוקטובר 1960) הוא פוליטיקאי ישראלי. לשעבר ראש המועצה המקומית קריית עקרון.

==ביוגרפיה==
חובב צברי נולד וגדל בקריית עקרון. ב-2006 סיים את שירותו הצבאי בדרגת אלוף-משנה. שירת כמפקד גדוד 603 בהנדסה קרבית (1995–1997), מפקד גדוד בבה"ד 1, מפקד מרכז האב"ך (1999–2002) ובתפקידו האחרון היה מפקד מחוז צפון בפיקוד העורף. לאחר שחרורו מצה"ל עבד כקב"ט מחוז תל אביב במשרד החינוך.

בבחירות לרשויות המקומיות בשנת 2013, התמודד מול שישה מתמודדים נוספים, ועלה לסיבוב השני מול ראש המועצה המכהן אריק חדד. הוא השיג 51.3% מהקולות ונבחר לתפקיד ראש המועצה. בבחירות של 2018 נבחר חובב צברי בשנית לראשות המועצה ברוב של 57% בסיבוב הראשון.

בבחירות ב-2024, התמודד לכהונה נוספת, עלה לסיבוב שני והפסיד לאילן ירימי לאחר שקיבל 27.2% מהקולות.

צברי חבר מפלגת הליכוד. הוא בעל תואר שני במדעי המדינה ויחסים בינלאומיים מאוניברסיטת חיפה. נשוי ואב לארבעה.

==קישורים חיצוניים==

* 

==הערות שוליים==

קטגוריה:ראשי מועצת קריית עקרון
קטגוריה:בוגרי אוניברסיטת חיפה
קטגוריה:מפקדי מחוז צפון בפיקוד העורף
קטגוריה:עובדי משרד החינוך, התרבות והספורט
קטגוריה:ראשי רשויות מקומיות מטעם הליכוד
קטגוריה:מפקדי גדוד 603
קטגוריה:קציני צה"ל בכירים בראשות רשויות מקומיות בישראל
קטגוריה:אלופי-משנה בצה"ל
קטגוריה:ישראלים שנולדו ב-1960